Predstavte si toto:
Je pondelok ráno,
ste v kancelárii,
pripravujete sa na pracovný deň
a chlapík, ktorého občas stretnete na chodbe,
príde k vášmu stolu
a ukradne vám stoličku.
Nepovie ani slovo,
iba si ju vezme.
Nijako vám nevysvetlí, prečo práve vašu stoličku,
keď je ich tam kopec.
Neuzná, že možno stoličku potrebujete
na prácu v daný deň.
Nenechali by ste to len tak.
Išli by ste za ním až k jeho stolu
a povedali by ste: „Prečo moju stoličku?“
Teraz je utorok ráno, ste v kancelárii
a v kalendári sa objaví pozvanie na poradu.
(smiech)
Je od ženy, ktorú trochu poznáte z chodby,
a v riadku predmet stojí projekt,
o ktorom ste už niečo počuli.
Ale chýba program porady.
Chýba vysvetlenie, prečo vás na poradu pozývajú.
Aj napriek tomu pozvanie prijmete a idete.
Keď tento vysoko neproduktívny meeting skončí,
vrátite sa k stolu,
zostanete tam a poviete si:
„Kiežby som mohol získať tie 2 hodiny späť,
ako aj moju stoličku.“
(smiech)
Každý deň dovoľujeme našim kolegom,
ktorí sú v iných ohľadoch veľmi dobrí ľudia,
okradnúť nás.
Mám na mysli niečo oveľa hodnotnejšie
ako kancelársky nábytok.
Hovorím o čase. Vašom čase.
Myslím, že sa nachádzame uprostred celosvetovej epidémie
novej hroznej choroby s názvom SBP [MAS]:
Syndróm bezmyšlienkovitého prijímania [Mindless Accept Syndrome]
(smiech)
Hlavné príznaky syndrómu bezmyšlienkovitého prijímania sú
prijímať pozvania
hneď čo sa objavia v kalendári.
(smiech)
Je to podmienený reflex, ding klik bing a je vo vašom kalendári.
„Už musím ísť, meškám na poradu.“ (smiech)
Porady sú dôležité, však?
A spolupráca je kľúčom k úspechu firmy.
Dobre zorganizovaná porada môže
priniesť pozitívne a použiteľné výsledky.
Uprostred globalizácie
a všadeprítomných informačných technológií
sa však náš spôsob práce
v posledných rokoch dramaticky zmenil.
Sme na tom biedne. (smiech)
Sme na tom biedne nie preto,
že iní nevedia dobre zorganizovať poradu,
ale kvôli SBP, nášmu syndrómu bezmyšlienkovitého prijímania,
túto ranu si spôsobujeme sami.
Mám dôkazy o tom, že SBP je celosvetová epidémia.
Hneď vám vysvetlím prečo.
Pred pár rokmi som pridal na YouTube video,
v ktorom som napodobnil všetky možné
hrozné konferenčné hovory.
Trvá asi 5 minút
a obsahuje všetko to, čo neznášame na zlých poradách.
Je tam moderátor, ktorý nemá ani poňatia
o tom, ako moderovať poradu.
Sú tam účastníci, ktorí netušia,
prečo tam sú.
V istom zmysle sa odohráva akési
spoločné vykoľajenie.
Všetci vyjdú nahnevaní.
Je celkom vtipné.
(smiech)
Pozrime si kúsok videa.
(video) Naším dnešným cieľom je
zhodnúť sa na veľmi dôležitom návrhu.
Ako skupina musíme rozhodnúť...
blup blup...
(smiech)
Dobrý deň, kto sa pripojil?
Dobrý deň, tu je Joe. Dnes pracujem z domu.
(smiech)
Dobrý deň, Joe. Cením si, že ste sa k nám pridali, výborne.
Vravel som, zvolali sme veľa ľudí,
nejdem preto registrovať,
kto je prítomný, a hneď začnem.
Naším dnešným cieľom je zhodnúť sa
na jednom veľmi dôležitom návrhu.
Ako skupina by sme mali rozhodnúť, či...
blup, blup...
(smiech)
Dobrý deň, kto sa pripojil?
Nikto? Zdalo sa mi, že som počul pípnutie. (smiech)
Je vám to povedomé?
Áno, mne je to tiež povedomé.
Pár týždňov po nahratí videa
ho videlo 500 000 ľudí
z desiatok krajín,
áno, z desiatok krajín.
3 roky nato sa stále prehráva stovky ráz mesačne.
Čoskoro dosiahne milión pozretí.
Niektoré z najväčších svetových firiem,
firiem, ktoré poznáte, ale nebudem menovať,
ma požiadali o povolenie
používať toto video na školenie nových zamestnancov,
aby ich naučili ako neviesť firemnú poradu.
Ak tieto čísla,
milión prehratí a všetky tie firmy,
nie sú dostatočným dôkazom
o tom, že porady sú celosvetový problém,
mám aj tisícky
online komentárov,
ktoré sa objavili po publikovaní videa.
Tisícky ľudí napísali niečo ako:
„Pane bože, dnes sa stalo presne toto!“
„Toto sa deje každý deň!“
„To je môj život.“
Jeden chlapík napísal: „Je to vtipné, lebo to je pravda.
Znepokojujúca, smutná a deprimujúca pravda.
Smial som sa až do plaču.
A potom som plakal. A potom som plakal ďalej.“
(smiech)
Tento úbohý človek povedal:
„Môj každodenný život až do dôchodku alebo smrti. Vzdych.“
Ľudia to skutočne povedali a je to smutné.
Spoločným prvkom všetkých tých online komentárov je,
že veríme v našu bezmocnosť
robiť niečo iné, ako ísť na porady,
odtrpieť tie zle vedené porady
a žiť s cieľom odbiť si ďalší deň.
Pravdou však je, že nie sme bezmocní.
Liek na SBP je v skutočnosti v našich rukách.
Doslova ho máme na dosah.
Volám to Stop SBP! [No MAS]
(smiech)
Ak si dobre pamätám hodiny španielčiny,
znamená to „Už by stačilo!“. [No MAS]
Stop SBP funguje jednoducho.
Po prvé, keď najbližšie dostanete pozvanie
bez ďalších informácií,
kliknite na tlačidlo Možno.
Nič sa nedeje, môžete to urobiť, preto tam je.
Je vedľa tlačidla Prijať.
Je to tlačidlo Možno alebo iné tlačidlo,
ktoré umožňuje neprijať pozvanie okamžite.
Potom kontaktujte
odosielateľa pozvania.
Opíšte mu svoje nadšenie podporiť jeho prácu,
opýtajte sa ho na cieľ porady a napíšte mu,
že by ste radi vedeli,
ako mu ho môžete pomôcť dosiahnuť.
Ak to budeme robiť často a s úctou,
možno ostatní začnú vytvárať
pozvania ohľaduplnejšie.
A vy sa budete môcť rozumnejšie rozhodnúť, či ich prijmete.
Dokonca môžete začať posielať programy. Predstavte si to!
Alebo môžete nezvolať prednášku
s 12 účastníkmi o nejakom stave,
ak môžete iba rozposlať
krátky e-mail a vyriešiť to hneď.
Ostatní možno začnú meniť svoje správanie,
lebo sa zmenilo to vaše.
Možno vám dokonca vrátia stoličku.
Stop SBP!
Ďakujem.
(potlesk)